CELEX: C2006/294/43
Language: fi
Date: 2006-12-02 00:00:00
Title: Asia C-380/06: Kanne 15.9.2006 — Euroopan yhteisöjen komissio v. Espanjan kuningaskunta

2.12.2006   
            
            
               FI
            
            
               Euroopan unionin virallinen lehti
            
            
               C 294/25
            
         Kanne 15.9.2006 — Euroopan yhteisöjen komissio v. Espanjan kuningaskunta
   (Asia C-380/06)
   (2006/C 294/43)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamies: B. Schima ja S. Pardo Quintillán)
   
      Vastaaja: Espanjan kuningaskunta
   Vaatimukset
   
               —
            
            
               Sen toteaminen, että Espanjan kuningaskunta ei ole noudattanut kaupallisissa toimissa tapahtuvien maksuviivästysten torjumisesta 29.6.2000 annetun Euroopan parlamentin ja neuvoston direktiivin 2000/35/EY (1) 3 artiklan 1, 2 ja 4 artiklan mukaisia velvoitteitaan, koska se on sallinut 29.12.2004 annetulla lailla 3/2004 kaupallisissa toimissa tapahtuvien maksuviivästysten torjumiseksi 90 päivän määräajan tiettyjen elintarvikkeiden ja suuren kulutuksen kohteena olevien tuotteiden maksamiselle ja se on lykännyt tiettyjen säännösten voimaan tuloa 1.6.2006 asti
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivissä 2000/35/EY ei missään tapauksessa säädetä sen säännösten osittaisesta tai asteittaisesta soveltamisesta. Näin ollen täytäntöönpanon lykkääminen 1.6.2006 asti on ristiriidassa sen 3 artiklan 1 ja 2 kohdan kanssa. On myös rikottu saman artiklan 4 kohtaa, jonka mukaan jäsenvaltioiden on varmistettava, että velkojien ja kilpailijoiden etujen mukaisesti on käytettävissä riittäviä ja tehokkaita keinoja, joilla estetään selvästi kohtuuttomien ehtojen käytön jatkaminen.
   Näin ollen 60 päivän enimmäismääräajan pidentämistä ei voida pitää velkojia suosivana lisävaatimuksena, eikä se ole missään tapauksessa hyväksyttävää, erityisesti, jos otetaan huomioon, että kansallinen lainsäädäntö direktiivin 2000/35/EY täytäntöönpanoa varten olisi pitänyt antaa viimeistään elokuussa 2002.
   
      (1)  EUVL L 200, s. 35.